Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 467/11)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Uhlen Blaufüsser Lay / Uhlen Blaufüßer Lay”

PDO-DE-02081-AM02

Tiedonannon päivämäärä: 16. syyskuuta 2021

HYVÄKSYTYN MUUTOKSEN KUVAUS JA PERUSTELUT

Viinin / viinialan tuotteiden kuvaus

Asetuksen (EU) N:o 1308/2013 liitteessä VII olevan II osan 1 kohdan c alakohdan toista luetelmakohtaa on muutettu asetuksella (EU) 2017/2393. Sääntöä, jonka mukaan kokonaisalkoholipitoisuuden enimmäisraja voi ylittää 15 tilavuusprosenttia, kun kyseessä ovat viinit, joilla on suojattu alkuperänimitys ja jotka on valmistettu ilman väkevöimistä tai väkevöitetty ainoastaan käyttäen osittaisia tiivistämismenetelmiä, jotka on lueteltu liitteessä VIII olevan I osan B jakson 1 kohdassa, täydennettiin seuraavasti: ”edellyttäen, että kyseisen suojatun alkuperänimityksen teknisessä asiakirjassa olevassa tuote-eritelmässä annetaan siihen mahdollisuus;”. Sen vuoksi tuote-eritelmään oli tehtävä vastaava muutos.

YHTENÄINEN ASIAKIRJA

1. Nimi/nimet

Uhlen Blaufüsser Lay

Uhlen Blaufüßer Lay

2. Maantieteellisen merkinnän tyyppi:

SAN – suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

1. Laatuviini

LYHYT KIRJALLINEN KUVAUS

Riesling-valkoviinit kypsytetään Uhlen Blaufüsser Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Blaufüsser Lay -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsää, se on täyteläisen kullanväristä. Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Valtameren syvempien kerrosten savisempi sedimentti antaa Uhlen Blaufüsser Lay (Uhlen Blaufüßer Lay) -viinille maun, jota voi usein kuvailla sanalla ”viileähkö”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen raikkaat merituulet. Joissakin vuosikerroissa voi jopa maistaa meren suolaisen jodin maun.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

–

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

2. Prädikatswein (arvomerkinnällä varustettu viini), johon lisätään ilmaus Auslese

LYHYT KIRJALLINEN KUVAUS

Riesling-valkoviinit kypsytetään Uhlen Blaufüsser Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Blaufüsser Lay -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsä, se on täyteläisen kullanvärinen. Viinin aromeja määrittää hedelmäisten vivahteiden ja liuskekiven tyypillisen mineraalisuuden välinen vuorovaikutus. Valtameren syvempien kerrosten savisempi sedimentti antaa Uhlen Blaufüsser Lay (Uhlen Blaufüßer Lay) -viineille maun, jota voi usein kuvailla sanalla ”viileähkö”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen raikkaat merituulet. Joissakin vuosikerroissa voi jopa maistaa meren suolaisen jodin maun. Edellä kuvattu aromien ja makujen kirjo on Auslese-viineissä hienostuneen makea.

Kokonaisalkoholipitoisuus saa olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

–

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

3. Prädikatswein (arvomerkinnällä varustettu viini), johon lisätään ilmaus Beerenauslese, Trockenbeerenauslese, Eiswein

LYHYT KIRJALLINEN KUVAUS

Riesling-valkoviinit kypsytetään Uhlen Blaufüsser Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Blaufüsser Lay -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsä, se on täyteläisen kullanvärinen. Viinin aromeja määrittää hedelmäisten vivahteiden ja liuskekiven tyypillisen mineraalisuuden välinen vuorovaikutus. Valtameren syvempien kerrosten savisempi sedimentti antaa Uhlen Blaufüsser Lay (Uhlen Blaufüßer Lay) -viineille maun, jota voi usein kuvailla sanalla ”viileähkö”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen raikkaat merituulet. Joissakin vuosikerroissa voi jopa maistaa meren suolaisen jodin maun. Edellä kuvattu aromien ja makujen kirjo tuo Auslese-viineihin hienovaraista makeutta, kun taas Beerenauselese-viineissä makeus on hieman kermaisempaa, ja mukana voi olla myös häivähdys erilaisia hunajan aromeja. Nämä viinin makuominaisuudet tulevat vielä selvemmin esille Trockenbeerenauslese-viineissä. Edellä kuvattuun aromien ja makujen kirjoon sisältyy Eiswein-viineissä myös mausteista hapokkuutta.

Kokonaisalkoholipitoisuus saa olla yli 15 tilavuusprosenttia.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

–

Todellinen alkoholipitoisuus vähintään (til-%)

–

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

4. Sekt b.A. (määritetyiltä alueilta peräisin oleva laatukuohuviini).

LYHYT KIRJALLINEN KUVAUS

Riesling-valkoviinit kypsytetään Uhlen Blaufüsser Layn tilalla. Rypäletuotteita on kolmentyyppisiä: laatuviini, arvomerkinnällä varustettu viini (Prädikatswein) ja Sekt b.A. (määritetyiltä alueilta peräisin oleva laatukuohuviini). Nämä tyypit eroavat ominaisuuksiltaan jonkin verran.

Nuoressa Uhlen Blaufüsser Lay -viinissä on vaaleankeltainen, toisinaan vihertävä väri, joka muuttuu voimakkaammaksi tuotteen kypsyessä. Kun viini on täysin kypsää, se on täyteläisen kullanväristä.

Viinin aromeja määrittää hedelmäisten vivahteiden ja liuskekivelle tyypillisen mineraalisuuden välinen vuorovaikutus. Valtameren syvempien kerrosten savisempi sedimentti antaa Uhlen Blaufüsser Lay (Uhlen Blaufüßer Lay) -viinille maun, jota voi usein kuvailla sanalla ”viileähkö”. Kihelmöivä mikrokiderakenne ja mineraalisuus tanssivat kielellä niin hienovaraisesti ja kevyesti, että ne tuovat mieleen raikkaat merituulet. Joissakin vuosikerroissa voi jopa maistaa meren suolaisen jodin maun. Prädikatswein-viinien osalta kuvattua aromien ja makujen kirjoa lisää ja voimistaa Sekt b.A. -viineissä hiilidioksidi, jota käytetään näiden kuohuviinien valmistuksessa.

Niihin analyyttisiin ominaisuuksiin, joita ei ole kvantifioitu, sovelletaan voimassa olevaa lainsäädäntöä.

YLEISET ANALYYTTISET OMINAISUUDET

Kokonaisalkoholipitoisuus enintään (til-%)

13,5

Todellinen alkoholipitoisuus vähintään (til-%)

11,5

Vähimmäishappopitoisuus

–

Haihtuvien happojen pitoisuus enintään (milliekvivalenttia/litra)

–

Kokonaisrikkidioksidipitoisuus enintään (mg/litra)

–

5. Viininvalmistusmenetelmät

5.1. Erityiset viininvalmistusmenetelmät

1. Asianomaiset viininvalmistusmenetelmien rajoitukset

Seuraavat ovat kiellettyjä: kaliumsorbaatti, lysotsyymi, dimetyylidikarbonaatti, elektrodialyysi, alkoholin poistaminen, kationinvaihto, tiivistäminen (jäädytysväkevöinti, osmoosi, hyrrähaihdutus Spinning Cone Column -menetelmällä), makeuttaminen rypälemehulla, tammipuupalaset ja muut tammipuuvalmisteet.

2. Laatuviini

Erityinen viininvalmistusmenetelmä

Vähintään 88 Öchsle-astetta tai kokonaishappopitoisuus (viinihappona ilmaistuna) enint. = 7,5 g/l.

Enintään 100 Öchsle-astetta ja väkevät viinit: jäännössokeripitoisuus enintään = viinialan lainsäädännön mukaisesti ”puolikuiva”

Yli 100 Öchsle-astetta: jäännössokeripitoisuus enintään = rypälemehun ominaispaino / 3

3. Arvomerkinnällä varustettu viini (Prädikatswein)

Erityinen viininvalmistusmenetelmä

Auslese: Vähintään 105 Öchsle-astetta, jäännössokeripitoisuus vähintään 90 g/l

Beerenauslese: Vähintään 130 Öchsle-astetta, jäännössokeripitoisuus vähintään 150 g/l

Trockenbeerenauslese: Vähintään 180 Öchsle-astetta, jäännössokeripitoisuus vähintään 180 g/l

Eiswein: Vähintään 130 Öchsle-astetta, jäännössokeripitoisuus vähintään 150 g/l

4. Sekt b.A. (määritetyiltä alueilta peräisin oleva laatukuohuviini).

Erityinen viininvalmistusmenetelmä

Perinteinen pullokäyminen

5.2. Enimmäistuotokset

70 hehtolitraa/ha

6. Rajattu maantieteellinen alue

Uhlen Blaufüsser Lay on osa SAN-nimitystä ”Mosel” (rekisteröintinumero SAN Mosel PDO-DE-A1270).

Uhlen Blaufüsser Lay -viinitarhat sijaitsevat Mayen-Koblenzin piirikuntaan kuuluvalla Winningenin alueella Rheinland-Pfalzin osavaltiossa. ”Blaufüßer Lay” -nimitys on kirjattu kiinteistörekisteriin avomaan alueena. Nimitystä on käytetty pakkausmerkinnöissä yli kymmenen vuoden ajan, ja se viittaa liuskemuodostumiin. Blumslay-termi (sanoista Blaufüßer Lay – Blauslay – Blooslay – Blumslay) on yläsaksaan palannut murresana, joka tarkoittaa viinitarhan laella olevaa tähystyspaikkaa. Alue alkaa lohkosta 2219/1 ja päättyy alavirtaan lohkoihin 2179, 2181/1, 2186, 2190, 2189/2.

Tuotteita, joilla on suojattu alkuperänimitys ”Uhlen Blaufüsser Lay”, voidaan tuottaa rekisteröidyllä Moselin SAN-alueella (rekisterinumero SAN Mosel PDO-DE-A1270). Rajattu alue sijaitsee Moselin SAN-alueella.

Uhlen Blaufüßer Lay -tilan alue on kooltaan 1,96 hehtaaria.

7. Pääasiallinen rypälelajike (pääasialliset rypälelajikkeet)

White Riesling – Riesling, Riesling renano, Rheinriesling, Klingelberger

8. Yhteyden/yhteyksien kuvaus

Uhlen Blaufüsser Lay -viinitarhat sijaitsevat Ala-Moselin terassiviljelmillä. Uhlen Blaufüsser Layn perinteiset terassiviljelmät on rakennettu lounaan suuntaisesti, ja ne sijaitsevat noin 75–210 metriä merenpinnan yläpuolella. Viiden viime vuoden keskilämpötila on 11,6 °C eli suhteellisen korkea, kuten äärimmäisen alhaalla sijaitsevilta viljelmiltä voi odottaakin. Pieni sademäärä (noin 620 mm) ja aurinkoisten tuntien suuri määrä (1 922) luovat mikroilmaston, joka eroaa selvästi muista Moselin SAN-alueista. Sen ansiosta rypäleet kypsyvät erityisellä tavalla (suuri potentiaalinen alkoholipitoisuus, pieni happopitoisuus ja kypsät fenolit). Viinien sanotaan olevan hyvin ilmaisuvoimaisia ja maultaan erittäin täyteläisiä. Uhlen Blaufüsser Layn alueen erityiset geologiset olosuhteet edistävät rypäleiden fysiologisen kypsyyden saavuttamista merkittävästi, ja ne vaikuttavat alueella kasvaneiden viinien yksilölliseen makuun.

Geologisessa ajanlaskussa Uhlen Blaufüßer Lay kuuluu devonikauden varhaisvaiheeseen. Tarkemmin sanottuna alue koostuu Oberems/Laubach-välikerroksen sedimenteistä ja Laubachin kerrostumien vanhemmista sedimenteistä. Merenpohjan syventyminen näkyy tummassa paksuuntuvassa siltissä ja pakkautuneessa liuskekivessä. Näistä sedimenteistä syntynyt rapautunut kalliomaaperä on erityyppisten savi- ja silttiliuskeiden muodostamaa regosolia. Maaperän savipitoisuus on suurempi kuin viereisillä SAN-alueilla, minkä seurauksena kenttäkapasiteetti on suurempi ja alempien kerrosten maaperän keskilämpötila on alhaisempi. Tämä aiheuttaa huomattavia aistinvaraisia eroavaisuuksia viereisiin SAN-alueisiin verrattuna. Uhlen Blaufüsser Lay -viinien hillityssä bukeessa on vähemmän hedelmäisyyttä. Tästä syntyvä mineraalinen tuoksu jatkuu makuaistissa vaikutelmana, jota useimmiten kuvaillaan sanoilla ”hieno, viileä, selkeä”.

Viininviljelyperinne on tuhansia vuosia vanha, ja ihmisen vaikutus näkyy viininviljelyssä. Kivimuurien tukemia terassiviljelmiä perustettiin jo Rooman vallan aikaan. Vuonna 380 jKr. roomalainen runoilija Ausonius kuvasi tällaisia rakennelmia ”amfiteattereiksi”. Lisätodisteena viininviljelystä ovat terasseilta löydetyt roomalaiset kolikot, jotka olivat oletettavasti uhrilahjoja. Alueella on harjoitettu viininviljelyä noista ajoista lähtien. Vuosisatojen kuluessa tuotannon laatua on parannettu jatkuvasti kehittämällä uusia kasvatustapoja (pensasmainen kasvatustapa, tukikepit tai tukilangat) ja uusia rypälelajikkeita (1800-luvun alusta lähtien Riesling-lajike). Viime vuosikymmeninä lisääntynyt ympäristötietoisuus on vaikuttanut ennen kaikkea siihen, että erittäin liukoisia kivennäislannoitteita käytetään koko ajan vähemmän ja vähemmän. Tämän ansiosta luontaiset mikrofloora- ja mikrofaunapopulaatiot ovat palautuneet maaperään, ja ravinteiden imeytyminen tapahtuu kationinvaihdon ohella yhä useammin kompleksisempien molekyylien inkorporaation kautta symbioottisessa vuorovaikutuksessa juuristossa olevien mikrobien kanssa. Nämä mikrobit toimivat välittäjinä maaperän erityisen orgaanisen aineksen ja mineralogisen aineksen välillä, mikä tuo viiniin entistä ainutlaatuisempaa makua.

Edellä kuvattu yhteys pätee yhtä lailla Sekt b.A.-viineihin.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Euroopan unionin, Saksan liittotasavallan ja Rheinland-Pfalzin osavaltion voimassa olevissa laeissa ja asetuksissa määritetään, mitä tietoja etiketeissä ja pakkauksissa on oltava. Viinin on läpäistävä virallinen tarkastus, jotta alkuperänimitykseen liittyviä perinteisiä merkintöjä voidaan käyttää etiketissä. Vain virallisen tarkastuksen erityisvaatimukset täyttäville viineille annetaan viralliset tarkastusnumerot. Niissä on useita lukuja, jotka ilmaisevat tarkastavan tahon, tilan numeron, tarkastukseen toimitettujen viinien määrän sekä vuoden, jona viinit toimitettiin tarkastukseen tai jona tarkastusnumero myönnettiin. Tarkastusnumero on ilmoitettava etiketissä. Perinteiset ilmaisut ”Qualitätswein”, ”Prädikatswein” ja ”Sekt b.A.” ovat kytköksissä alkuperänimitykseen ja voivat korvata nimityksen ”SAN”.

Linkki tuote-eritelmään

www.ble.de/eu-qualitaetskennzeichen-wein

(1) EUVL L 9, 11.1.2019, s. 2.